title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higany általános világítási célra szolgáló, egy végükön fejelt kompakt fénycsövekben való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) III. mellékletét. A módosítás az általános világítási célra szolgáló, egy végükön fejelt (kompakt) fénycsövekben higanyt tartalmazó meghatározott alkalmazásokra vonatkozó mentességet érinti.

               A RoHS-irányelv a 4. cikkben meghatározottak szerint korlátozza egyes veszélyes anyagok elektromos és elektronikus berendezésekben való alkalmazását. Jelenleg tíz anyag van korlátozva és felsorolva az irányelv II. mellékletében: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti az elektromos és elektronikus berendezések azon, adott alkalmazású anyagait és alkatrészeit, amelyek mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, amely magában foglalhatja a mentességek megadását, megújítását vagy visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. az anyag helyettesítése által okozott összes káros környezeti, egészségügyi és fogyasztók biztonságát érintő hatás várhatóan meghaladja az így elért összes környezeti, egészségügyi és fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell továbbá venniük a helyettesítő anyagok rendelkezésre állását és a helyettesítés társadalmi-gazdasági hatását. A mentességek időtartamára vonatkozó határozatok meghozatala során szem előtt kell tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az 5. cikk (1) bekezdése azt is kimondja, hogy a Bizottságnak egyedi, felhatalmazáson alapuló jogi aktusokat kell elfogadnia annak érdekében, hogy a III. és IV. mellékletben található jegyzékekbe felvegye vagy adott esetben onnan törölje az elektromos és elektronikus berendezések anyagait és alkatrészeit. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A Bizottsághoz kérelem
                  3
                érkezett a gazdasági szereplőktől a RoHS-irányelv 5. cikkének (3) bekezdése és V. melléklete szerinti mentességek megadására vagy megújítására vonatkozóan.

               A III. melléklet jelenlegi 2. a)–e) mentességi bejegyzései lehetővé teszik a higany használatát az egy végükön fejelt (kompakt) fénycsövekben úgy, hogy a megengedett mennyisége (égőnként):

               1.a) Általános világítási célra szolgáló, 30 W alatti teljesítményű fénycső esetén: 2,5 mg;

               1.b) Általános világítási célra szolgáló, legalább 30 W, de 50 W alatti teljesítményű fénycső esetén: 3,5 mg;

               1.c) Általános világítási célra szolgáló, legalább 50 W, de 150 W alatti teljesítményű fénycső esetén: 5 mg;

               1.d) Általános világítási célra szolgáló, legalább 150 W teljesítményű fénycső esetén: 15 mg;

               1.e) Általános világítási célra szolgáló, kör alakú vagy szögletes strukturális formájú, legfeljebb 17 mm csőátmérőjű fénycső esetén: 7 mg.

               A Bizottsághoz 2014 decemberében és 2015 januárjában egy-egy kérelem érkezett a mentességek megújítására. Az egyik kérelmet 2020 januárjában további információkkal megújították. A kérelmezők lényegében azt állították, hogy a szóban forgó alkalmazások tekintetében nem állnak rendelkezésre helyettesítő anyagok. Az egyik kérelmező azt állította, hogy annak ellenére, hogy az uniós piacon egyre több higanymentes fénykibocsátó dióda (LED) áll rendelkezésre, ezek nem mindig szolgálnak a fogyasztók és a professzionális végfelhasználók számára a kompakt fénycsövek széles körének teljes mértékben kompatibilis helyettesítőjeként. A másik kérelmező hasonlóan érvelt
                  4
               .

               A RoHS-irányelv követelményeivel (az 5. cikk (5) bekezdésének második albekezdése) összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelmek értékelése céljából a Bizottság 2015 júniusában az előírt műszaki és tudományos értékelés elvégzését célzó – és az érdekelt felekkel folytatott nyolchetes online konzultációt
                  5
                is magában foglaló – tanulmányt
                  6
                indított, amely 2016-ban zárult le. A széles körű technikai és tudományos adatokat és észrevételeket követően a Bizottság két kiegészítő tanulmányt készített/frissítést végzett, melyekbe az érdekelt feleket is bevonta. A 2019-ben közzétett tanulmány
                  7
                a társadalmi-gazdasági értékelésre és a helyettesítő anyagok rendelkezésre állására összpontosított, míg a friss adatokon és modellezésen alapuló frissítésre
                  8
                2020-ban került sor. Közzétették a tanulmányról és a társadalmi-gazdasági értékelés aktualizált változatáról szóló végleges jelentéseket
                  9
               , és értesítették az érdekelt feleket.

               A Bizottság a 2016. szeptember 1-jei, a 2018. október 29-i és a 2019. október 21-i szakértői ülésen konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal. 2020 júliusában a Bizottság írásbeli konzultáció keretében tájékoztatta a tagállami szakértői csoportot a 2020. évi társadalmi-gazdasági aktualizálásról, és összegyűjtötte a javasolt intézkedésekkel kapcsolatos tagállami álláspontokat. A Bizottság továbbá megtett minden, az 5. cikk (3)–(7) bekezdése
                  10
                szerinti kötelező eljárási lépést az anyagokra vonatkozó korlátozás alóli mentességgel kapcsolatban. A Tanács és az Európai Parlament valamennyi intézkedésről értesítést kapott.

               Az alátámasztó tanulmány a következő műszaki információkat és értékeléseket emelte ki:

               ·A 2015–2016-os tanulmány arra a következtetésre jutott, hogy megbízható higanymentes helyettesítő anyagok állnak rendelkezésre az Európai Unió piacán. A tanulmány bőséges bizonyítékkal szolgált arra vonatkozóan, hogy a mentesség hatálya alá tartozó lámpakategóriákban a higany helyettesítése tudományosan és műszakilag kivitelezhető.

               ·A tanulmány 2019-es és 2020-as aktualizálása a helyettesítő anyagok rendelkezésre állására és a helyettesítés társadalmi-gazdasági hatására összpontosítottak. Dokumentálták, hogy a helyettesítés összköltsége nagyban függ a piacon helyettesítő eszközként rendelkezésre álló lámpák piaci részesedésétől, és hogy a helyettesítési költségeket viszonylag gyorsan ellensúlyozzák a kapcsolódó energiamegtakarításból származó előnyök. A 2020. évi társadalmi-gazdasági értékelés azt mutatta, hogy az értékelt lámpakategóriák LED-es alternatívákkal való helyettesítése összességében 2882 kg higany uniós piacon való forgalomba hozatalát előzné meg
                  11
               . Összességében az elektronikus hulladéknak az egyes lámpakategóriák lámpáinak átkábelezéséből és lecseréléséből adódó idő előtti keletkezését ellensúlyozná egyrészt a higany jövőbeli használatának elkerülése, másrészt pedig a jelentős energiamegtakarítás.

               Végezetül a tudományos és műszaki értékelések – beleértve az érdekelt felekkel folytatott konzultációkat is – azt mutatták, hogy az 1. a)–e) mentesség tekintetében már a mentességi kritériumok egyike sem teljesül. Az értékelések különösen arra a következtetésre jutottak, hogy már rendelkezésre állnak higanymentes alternatívák. A helyettesítő anyagok rendelkezésre állását továbbá dokumentálták, és a helyettesítés társadalmi-gazdasági hatásán alapuló számítások összességében megtakarításokat
                  12
               , valamint környezeti, egészségügyi és fogyasztói biztonsági előnyöket eredményeztek. A társadalmi-gazdasági elemzéshez nem volt szükség átmeneti időszakra.

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A jogi aktus tervezetéről folytatott konzultáció során a nyilvánosságtól 12 hozzászólás érkezett. A felvetett kérdéseket megvizsgálták, és nem tartották szükségesnek a tervezet módosítását.

               3.A FELHATALMAZÁSON ALAPULÓ JOGI AKTUS JOGI ELEMEI

               Az 5. cikk (1) bekezdése alapján a felhatalmazáson alapuló irányelv visszavonja a 2011/65/EU irányelv III. mellékletében a higany meghatározott alkalmazásokban való felhasználására vonatkozó 1. a)–e) bejegyzést.

               A mentesség iránti kérelem Bizottság általi értékelése a háttértanulmányok és konzultációk alapján arra a következtetésre jutott, hogy a RoHS-irányelv 5. cikke (1) bekezdésének a) pontjában meghatározott, a mentesség további meghosszabbítását indokoló kritériumok egyike sem teljesül. Az e mentesség által érintett lámpakategóriákban a higany megbízható helyettesítő anyagokkal való helyettesítése tudományosan és műszakilag kivitelezhető, és bizonyított, hogy a helyettesítés környezeti, egészségügyi és fogyasztói biztonsági szempontból kifejtett összhatása jelentősen meghaladja a negatív hatásokat. A helyettesítés nem csupán azt jelentené, hogy elkerüljük jelentős mennyiségű higany forgalomba hozatalát az EU piacán, hanem energiamegtakarítást is eredményezne, és további ösztönzést jelentene az innováció számára
                  13
               . Összefoglalva a mentesség feltételei már nem teljesülnek, és az 1. a)–e) bejegyzést az 5. cikk (1) bekezdésének b) pontjával összhangban törölni kell.

               E mentesség lejárati időpontját a RoHS-irányelv 5. cikkének (6) bekezdésével összhangban határozták meg, amely előírja, hogy a mentesség visszavonása esetén a mentesség legkorábban a visszavonásra vonatkozó határozat időpontjától számított 12 hónap, de legkésőbb 18 hónap elteltével jár le. Ebben az esetben a legkorábbi, 12 hónapos lejárati időpontot kell meghatározni.  Nincsenek olyan gyakorlati körülmények, amelyek hosszabb átmeneti időt tennének szükségessé.

               A jogi eszköz egy felhatalmazáson alapuló irányelv, amely összhangban van a felhatalmazó jogi aktussal, a 2011/65/EU irányelvvel, és különösen annak 5. cikke (1) bekezdésében és 20. cikkében foglalt felhatalmazással.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá összehangolni egymással az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy visszavonja az egyébként tiltott anyagok meghatározott alkalmazásokra való használatára vonatkozó mentességet a RoHS-irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higany általános világítási célra szolgáló, egy végükön fejelt kompakt fénycsövekben való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  14
                és különösen annak 5. cikke (1) bekezdésének b) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv III. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  15
                a Bizottság többek között mentességet (a továbbiakban: mentesség) biztosított az általános világítási célra szolgáló, egy végükön fejelt kompakt fénycsövekben használt higanyra (a továbbiakban: mentesség), amely jelenleg a 2011/65/EU irányelv III. mellékletében az 1. a), 1. b), 1. c), 1. d) és 1. e) mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A higanyt az egy végükön fejelt (kompakt) fénycsövekben ultraibolya fény előállítására használják, amelyet azután a lámpatest fluoreszcens bevonata látható fénnyé alakít.

               (6)A Bizottsághoz 2014. december 19-én és 2015. január 15-én, a 2011/65/EU irányelv 5. cikkének (5) bekezdésében megállapított határidőn belül két kérelem érkezett a mentesség megújítására (a továbbiakban: megújítási kérelmek), amelyek közül az egyiket 2020. január 20-án aktualizálták és megújították. A 2011/65/EU irányelv 5. cikke (5) bekezdésének második albekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelmek értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatását, arra a következtetésre jutott, hogy a mentesség hatálya alá tartozó lámpatípusok higanymentes helyettesítő anyagai már széles körben rendelkezésre állnak, és hogy e lámpák higanytartalmának helyettesítése tudományosan és műszakilag kivitelezhető. Az értékelés továbbá arra a következtetésre jutott, hogy a helyettesítés előnyei egyértelműen meghaladják a negatív hatásokat.

               (8)A megújítási kérelmek értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (9)Mivel a 2011/65/EU irányelv 5. cikke (1) bekezdésének a) pontjában meghatározott feltételek már nem teljesülnek, a megújítási kérelmet el kell utasítani.

               (10)A mentesség lejárati idejét a 2011/65/EU irányelv 5. cikkének (6) bekezdésével összhangban kell megállapítani.  A mentesség visszavonásáról szóló bizottsági határozattól számított legkorábbi, 12 hónapos időpontot kell megállapítani, mivel nincsenek olyan gyakorlati körülmények, amelyek indokolnák a hosszabb lejárati időt, különös tekintettel arra, hogy a szóban forgó lámpák közül sok az (EU) 2019/2020 bizottsági rendelet hatálya alá tartozik, amely meghatározza a termékek forgalomba hozatala érdekében betartandó energiahatékonysági minimumkövetelményeket, ami azt jelenti, hogy az említett lámpákat 2021. szeptember 1-jétől de facto nem hozzák forgalomba.

               (11)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.12.13.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/index.php?id=229
                  .

                     (5)

                        A konzultáció időtartama: 2015. augusztus 21-től 2015 október 16-ig,
                  https://rohs.exemptions.oeko.info
                  .

                     (6)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , a 92. oldalon kezdődik.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (11)

                        A 2020. évi társadalmi-gazdasági értékelés aktualizált változata magában foglalta a beépített vezérlőegység nélküli kompakt fluoreszkáló fényforrásokat (CFLni), valamint a 9–17 mm (pl. T5) és a 17–28 mm csőátmérőjű (pl. T8) lineáris fénycsöveket.

                     (12)

                        Ugyanaz.

                     (13)

                        A rendelet hatálya alá tartozó termékeket a fényforrások és különálló vezérlőegységek környezettudatos tervezésére vonatkozó követelmények megállapításáról szóló, 2019. október 1-jei (EU) 2019/2020 bizottsági rendelet is szabályozza, amely 2021. szeptember 1-jétől alkalmazandó. A 2011/65/EU irányelvtől eltérően a környezettudatos tervezésről szóló jogszabály nem korlátozza a termékekben található anyagokat, hanem energiahatékonysági követelményeket határoz meg a termékek forgalomba hozatalához. A beépített vezérlőegységekkel ellátott kompakt fénycsöveket (CFLi) 2021. szeptember 1-jétől ténylegesen nem hozzák forgalomba, mivel nem felelnek meg ezeknek az energiahatékonysági követelményeknek. Az (EU) 2019/2020 bizottsági rendelet a fényforrások életciklusának jelentős környezeti tényezőjeként határozza meg a higanytartalmat, de elismeri, hogy a veszélyes anyagok, köztük a higany fényforrásokban való használatát a 2011/65/EU irányelv szabályozza.

                     (14)

                        HL L 174., 2011.7.1., 88. o.

                     (15)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

    ---documentbreak---

               MELLÉKLET

               A 2011/65/EU irányelv III. mellékletében az 1., 1. a), 1. b), 1. c), 1. d) és 1. e) bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „1.

                        Egy végükön fejelt (kompakt) fénycsövekben használt higany, amelynek megengedett mennyisége (égőnként):

                        1. a)

                        Általános világítási célra szolgáló, 30 W alatti teljesítményű fénycső esetén: 2,5 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.

                        1. b)

                        Általános világítási célra szolgáló, legalább 30 W, de 50 W alatti teljesítményű fénycső esetén: 3,5 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.

                        1. c)

                        Általános világítási célra szolgáló, legalább 50 W, de 150 W alatti teljesítményű fénycső esetén: 5 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.

                        1. d)

                        Általános világítási célra szolgáló, legalább 150 W teljesítményű fénycső esetén: 15 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.

                        1. e)

                        Általános világítási célra szolgáló, kör alakú vagy szögletes strukturális formájú, legfeljebb 17 mm csőátmérőjű fénycső esetén: 5 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higany egyéb általános világítási célra szolgáló nagynyomású nátrium(gőz)lámpákban való felhasználására vonatkozó mentesség tekintetében, a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS irányelv) III. mellékletét. A módosítás az általános világítási célokra használt egyéb nagynyomású nátriumlámpákban higanyt tartalmazó meghatározott alkalmazásokra vonatkozó mentességet érinti.

               A RoHS irányelv a 4. cikkben meghatározottak szerint korlátozza egyes veszélyes anyagok elektromos és elektronikus berendezésekben való alkalmazását. Jelenleg tíz anyag van korlátozva és felsorolva a RoHS irányelv II. mellékletében: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti azokat az elektromos és elektronikus berendezéseket, amelyek különleges alkalmazásokra vonatkoznak, és mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, amely magában foglalhatja a mentességek megadását, megújítását vagy visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell venniük a helyettesítő anyagok rendelkezésre állását és a helyettesítés társadalmi-gazdasági hatását; A mentességek időtartamára vonatkozó határozatok meghozatala során szem előtt kell továbbá tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az 5. cikk (1) bekezdésének a) pontja azt is előírja, hogy ahhoz, hogy az elektromos és elektronikus berendezések anyagait és alkotóelemeit felvegyék a III. és IV. mellékletben szereplő jegyzékekbe, a Bizottságnak egyedi, felhatalmazáson alapuló jogi aktusokat kell elfogadnia. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A gazdasági szereplők a RoHS irányelv 5. cikkének (3) bekezdése és V. melléklete szerinti mentességek megadására vagy megújítására vonatkozó kérelmeiket
                  3
                a Bizottsághoz nyújtják be.

               A III. melléklet 4. c) pontja szerinti jelenlegi mentesség lehetővé teszi a higany egyéb általános világítási célra szolgáló nagynyomású nátrium(gőz)lámpákban való használatát úgy, hogy a megengedett mennyisége (égőnként): 4. c) I. P ≤ 155 W: 25 mg; 4. c) II. 155 W < P ≤ 405 W: 30 mg; 4. c) III. P > 405 W: 40 mg.

               A Bizottsághoz 2015 januárjában egy kérelem érkezett e mentesség megújítására. A kérelmezők lényegében azt állították, hogy az említett mentesség hatálya alá tartozó alkalmazásokhoz nem állnak rendelkezésre helyettesítő anyagok, mivel a higany csökkentése vagy kihagyása ezekben a lámpákban a hatékonyság csökkenéséhez vezet
                  4
               . Ugyanezen kérelmezők 2020 januárjában aktualizált kérelmet nyújtottak be, amelyben többek között alacsonyabb higanytartalom szerepelt a 2015. évi kérelemhez képest. A RoHS irányelv követelményeivel (az 5. cikk (5) bekezdésének második albekezdése) összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelem értékelése céljából a Bizottság 2015 júniusában az előírt műszaki és tudományos értékelés elvégzését célzó – és az érdekelt felekkel folytatott nyolchetes online konzultációt
                  5
                is magában foglaló – tanulmányt
                  6
                indított, amely 2016-ban zárult le. A széles körű technikai és tudományos adatokat és észrevételeket értékelő, a vizsgálati jelentésben dokumentált tanulmányt követően a Bizottság két kiegészítő tanulmányt/frissítést végzett, beleértve az érdekelt felek bevonását is. A 2019-ben közzétett tanulmány
                  7
                a társadalmi-gazdasági értékelésre és a helyettesítő anyagok rendelkezésre állására összpontosított, míg a friss adatokon és modellezésen alapuló frissítésre
                  8
                2020-ban került sor. Közzétették a tanulmányról és a társadalmi-gazdasági értékelés aktualizált változatairól szóló végleges jelentéseket
                  9
               ; az érdekelt feleket értesítették.

               A Bizottság a 2016. szeptember 1-jei, 2018. október 29-i és 2019. október 21-i szakértői üléseken konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal, hogy az értékelések következtetéseivel összhangban összegyűjtse a tagállamok véleményét a tervezett intézkedésekről. A Bizottság továbbá megtett minden, az 5. cikk (3)–(7) bekezdése
                  10
                szerinti, kötelező eljárási lépést az anyagokra vonatkozó korlátozás alóli mentességekkel kapcsolatban. A Tanács és az Európai Parlament valamennyi intézkedésről értesítést kapott.

               A végleges jelentések a következőket emelték ki:

               ·a rendszer szintjén rendelkezésre állnak higanymentes helyettesítő anyagok (új fénykibocsátó diódás (LED) lámpatestekben való használatra), de ezek a helyettesítő anyagok nem kompatibilisek a meglévő nagynyomású nátrium(gőz)lámpákkal (a továbbiakban: HPS-lámpák) (alkatrészcsere). Ezért a HPS-lámpák korai kivezetése ahhoz vezethet, hogy a meglévő HPS-lámpatestek korán az életciklusuk végére érnek, és általános környezeti hátrányokat okoznak. Arra a következtetésre jutottak továbbá, hogy még időre van szükség a megfelelő alternatívák kidolgozásához, ezért javasolták a mentesség maximális, további öt évre történő megújítását.

               ·A jelenlegi szinthez képest alacsonyabb higanytartalmú HPS-lámpák különböző formájú és különböző teljesítményű változatokban kaphatók. A mentességet ezért csökkentett higanytartalommal meg kell újítani.

               Végezetül a tudományos és műszaki értékelések – beleértve az érdekelt felekkel folytatott konzultációkat is – azt mutatták, hogy a 4. c) I–III. mentesség tekintetében továbbra is teljesülnek a mentességi kritériumok. Az értékelés eredményei arra is rámutatnak, hogy e mentesség megújítása a 2011/65/EU irányelv 5. cikkével összhangban nem gyengítené a REACH-rendelet által biztosított környezet- és egészségvédelmet.

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A jogi aktus tervezetéről folytatott konzultáció során három hozzászólás érkezett. A felvetett kérdéseket megvizsgálták, és nem tartották szükségesnek a tervezet módosítását.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv megújítja a 2011/65/EU irányelv III. mellékletében felsorolt 4.c) I–III. mentességet az általános világítási célra szolgáló egyéb nagynyomású nátriumlámpákban használt higany tekintetében. A meghatározott alkalmazásokban megengedett higanytartalom a meghatározott lámpatípusok műszaki fejlődésének megfelelően csökken.

               A Bizottság az alátámasztó tanulmányok és konzultációk alapján arra a következtetésre jutott, hogy a mentesség iránti kérelem megfelel a RoHS-irányelv 5. cikke (1) bekezdésének a) pontjában meghatározott kritériumok legalább egyikének, ami indokolja a mentesség meghosszabbítását: a mentesség hatálya alá tartozó lámpakategóriákban a higanyt nem lehet megbízhatóan helyettesíteni.

               Összefoglalva a mentesség feltételei teljesülnek, és a 4. c) I–III. mentességi bejegyzést meg kell újítani. Az értékelés azt is megállapította, hogy a műszaki fejlődésnek köszönhetően az egyes mentességi bejegyzések esetében megengedett higanytartalom csökkenthető.

               E mentesség lejárati idejét az 5. cikk (2) bekezdésének első albekezdésével összhangban határozták meg. Amint azt az értékelés megállapította, a helyettesítő anyagok fejlettségi foka indokolja a mentesség meghosszabbítását a maximális, ötéves időtartamra. Az érvényességi időszakok várhatóan nem gyakorolnak kedvezőtlen hatást az innovációra.

               A jogi eszköz felhatalmazáson alapuló irányelv, amely összhangban van a felhatalmazó jogi aktussal, nevezetesen a 2011/65/EU irányelvvel, különösen annak 5. cikke (1) bekezdésének a) pontjában meghatározott követelmények teljesítése érdekében.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá összehangolni egymással az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS-irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higany egyéb általános világítási célra szolgáló nagynyomású nátrium(gőz)lámpákban való felhasználására vonatkozó mentesség tekintetében, a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  11
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv IV. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  12
                a Bizottság többek között mentességet biztosított az általános világítási célokra használt egyéb nagynyomású nátrium(gőz)lámpákban használt higanyra (a továbbiakban: mentesség), amely jelenleg a 2011/65/EU irányelv III. mellékletében a 4. c) I., a 4. c) II. és a 4. c) III. mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A higanyt nagynyomású nátrium(gőz)lámpákban használják a fényszín- és színvisszaadási tulajdonságok javítása érdekében.

               (6)A Bizottsághoz 2015. január 15-én, a 2011/65/EU irányelv 5. cikkének (5) bekezdésében megállapított határidőn belül kérelem érkezett a mentesség megújítására (a továbbiakban: megújítási kérelem), amelyet 2020. január 20-án további információkkal frissítettek. A 2011/65/EU irányelv 5. cikkének (5) bekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelem értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatását, arra a következtetésre jutott, hogy a higany helyettesítése vagy kivonása az érintett alkalmazásokban jelenleg műszakilag nem kivitelezhető. Az értékelés azt is megállapította, hogy a szóban forgó alkalmazásokban megengedett higanytartalmat csökkenteni kell, hogy megfeleljen az egyes lámpatípusok piacán bekövetkezett változásoknak. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (8)A mentesség összhangban van az 1907/2006/EK európai parlamenti és tanácsi rendelettel
                  13
               , és ennélfogva nem gyengíti a környezet és az egészség tekintetében a rendelet által biztosított védelmet.

               (9)Ezért helyénvaló a mentességet a maximális, ötéves időtartamra meghosszabbítani a 2011/65/EU irányelv 5. cikke (2) bekezdésének első albekezdésével összhangban a III. mellékletben szereplő 4. c) I., 4. c) II. és 4. c) III. bejegyzés esetében, mivel jelenleg nem állnak rendelkezésre megbízható helyettesítő anyagok. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.12.13.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_c__IIII_/
                  4c_LE_RoHS_Exemption_Req_Final.pdf
                   .

                     (5)

                        A konzultáció időtartama: 2015. augusztus 21-től 2015 október 16-ig, https://rohs.exemptions.oeko.info.

                     (6)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , a 92. oldalon kezdődik.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (11)

                        HL L 174., 2011.7.1., 88. o.

                     (12)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

                     (13)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. mellékletében a 4. c), 4. c) I., 4. c) II. és 4. c) III. bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „4. c)

                        Egyéb általános világítási célra szolgáló nagynyomású nátrium(gőz)lámpákban használt higany, amelynek megengedett mennyisége (égőnként):

                        4. c) I.

                        P ≤ 155 W: 20 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését öt évvel követő dátum]-án/-én lejár.

                        4. c) II.

                        155 W < P ≤ 405 W: 25 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését öt évvel követő dátum]-án/-én lejár.

                        4. c) III.

                        P > 405 W: 25 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését öt évvel követő dátum]-án/-én lejár.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higanynak a nem egyenes háromsávos foszfor fénycsövekben való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) III. mellékletét. A módosítás a nem egyenes háromsávos foszfor fénycsövekben higanyt tartalmazó meghatározott alkalmazások mentességére vonatkozik.

               A RoHS-irányelv a 4. cikkben meghatározottak szerint korlátozza egyes veszélyes anyagok elektromos és elektronikus berendezésekben való alkalmazását. Jelenleg tíz anyag van korlátozva és felsorolva az irányelv II. mellékletében: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti azokat az elektromos és elektronikus berendezéseket, amelyek különleges alkalmazásokra vonatkoznak, és mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, amely magában foglalhatja a mentességek megadását, megújítását vagy visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. a helyettesítés által okozott összes káros környezeti, egészségügyi és fogyasztók biztonságát érintő hatás várhatóan meghaladja az így elért összes környezeti, egészségügyi és fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell továbbá venniük a helyettesítő anyagok meglétét és a helyettesítés társadalmi-gazdasági hatását. A mentességek időtartamára vonatkozó határozatok meghozatala során szem előtt kell tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az 5. cikk (1) bekezdésének a) pontja azt is előírja, hogy ahhoz, hogy az elektromos és elektronikus berendezések anyagait és alkotóelemeit felvegyék a III. és IV. mellékletben szereplő jegyzékekbe, a Bizottságnak egyedi, felhatalmazáson alapuló jogi aktusokat kell elfogadnia. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A Bizottsághoz kérelem
                  3
                érkezett a gazdasági szereplőktől a RoHS-irányelv 5. cikkének (3) bekezdése és V. melléklete szerinti mentességek megadására vagy megújítására vonatkozóan.

               A III. melléklet 2. b) (3) pontja szerinti jelenlegi mentesség lehetővé teszi a higany használatát a 17 mm feletti csőátmérőjű (pl. T9) nem egyenes háromsávos foszfor fénycsövekben: 15 mg.

               A Bizottsághoz 2015-ben két kérelem érkezett e mentesség megújítására. A kérelmezők lényegében azt állították, hogy az e mentesség hatálya alá tartozó alkalmazások esetében nem állnak rendelkezésre helyettesítő anyagok
                  4
               . Az egyik kérelmet 2020 januárjában megújították további információkkal, különösen a gyakorlatban megvalósítható maximális higanytartalomra vonatkozóan. A RoHS-irányelv követelményeivel (az 5. cikk (5) bekezdésének második albekezdése) összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelem értékelése céljából a Bizottság 2015 júniusában az előírt műszaki és tudományos értékelés elvégzését célzó – és az érdekelt felekkel folytatott nyolchetes online konzultációt
                  5
                is magában foglaló – tanulmányt
                  6
                indított, amely 2016-ban zárult le. A széles körű technikai és tudományos adatokat és észrevételeket értékelő, a vizsgálati jelentésben dokumentált tanulmányt követően a Bizottság 2019-ben
                  7
                frissítette a 2016. évi tanulmányt, amely a társadalmi-gazdasági értékelésre és az ezzel és más mentességekkel kapcsolatos helyettesítő anyagok rendelkezésre állására összpontosított. A tanulmányról szóló végleges jelentést közzétették
                  8
               , és értesítették az érdekelt feleket.

               A Bizottság a 2016. szeptember 1-jei, 2018. október 29-i és 2019. október 21-i szakértői üléseken konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal, hogy az értékelések következtetéseivel összhangban összegyűjtse a tagállamok véleményét a tervezett intézkedésekről. A Bizottság továbbá megtett minden, az 5. cikk (3)–(7) bekezdése
                  9
                szerinti kötelező eljárási lépést az anyagokra vonatkozó korlátozás alóli mentességekkel kapcsolatban. A Tanács és az Európai Parlament valamennyi intézkedésről értesítést kapott.

               A végleges alátámasztó tanulmány kiemelte, hogy:

               ·a helyettesítő anyagok rendszer szinten rendelkezésre állnak (fénykibocsátó diódás (LED-es) lámpatestek), de a helyettesítő anyagok skáláját az alkatrészek szintjén (csere LED), valamint a meglévő berendezésekkel való kompatibilitásukat még ellenőrizni kell a méretek és az elektromos kompatibilitás tekintetében,

               ·több időre van szükség az elegendő kompatibilis alternatíva kidolgozásához, ezért a tanulmány a mentesség maximális, három évre történő meghosszabbítását javasolta,

               ·a higanytartalom határértékeinek csökkentése azonban műszakilag már most is lehetséges.

               Végezetül a tudományos és műszaki értékelések – beleértve az érdekelt felekkel folytatott konzultációkat is – azt mutatták, hogy a 2. b) (3) mentesség tekintetében továbbra is teljesülnek a mentességi kritériumok, mivel megbízható helyettesítő anyagok még nem állnak rendelkezésre. Az értékelés eredményei arra is rámutattak, hogy az egyedi mentesség a 2011/65/EU irányelv 5. cikkével összhangban nem gyengítené a REACH-rendelet által biztosított környezet- és egészségvédelmet.

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A kérdéses időszakban 23 hozzászólás érkezett. A jogi aktus tervezetét néhány felvetett kérdés figyelembevételével felülvizsgálták és pontosították.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv megújítja a 2011/65/EU irányelv III. mellékletében szereplő 2. b) (3) mentességet a higany meghatározott alkalmazásokban való felhasználása tekintetében.

               A Bizottság az alátámasztó tanulmányok és konzultációk alapján arra a következtetésre jutott, hogy a mentesség iránti kérelem megfelel a RoHS-irányelv 5. cikke (1) bekezdésének a) pontjában meghatározott kritériumok legalább egyikének, ami indokolja a mentesség meghosszabbítását: jelenleg nem biztosítható, hogy az e mentesség által érintett lámpakategóriákban a higanyt megbízható helyettesítő anyagokkal helyettesítsék.

               Összefoglalva a mentesség feltételei teljesülnek, és a 2. b) (3) mentességi bejegyzést meg kell újítani. Az értékelés azt is megállapította, hogy a mentesség hatálya alá tartozó lámpakategóriák higanykoncentráció-határértéke lámpánként 15 mg-ról 10 mg-ra csökkenthető.

               E mentesség lejárati idejét az 5. cikk (2) bekezdésének első albekezdésével összhangban határozták meg. Amint azt az értékelés megállapította, a helyettesítő anyagok fejlettségi foka indokolja a mentesség meghosszabbítását további három évre. Az érvényességi időszak várhatóan nem gyakorol kedvezőtlen hatást az innovációra.

               A jogi eszköz egy felhatalmazáson alapuló irányelv, amely összhangban van a felhatalmazó jogi aktussal, a 2011/65/EU irányelvvel, különösen annak 5. cikke (1) bekezdésében és 20. cikkében foglalt felhatalmazással.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá összehangolni egymással az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS-irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higanynak a nem egyenes háromsávos foszfor fénycsövekben való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  10
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv IV. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  11
                a Bizottság többek között mentességet adott a higanynak a 17 mm feletti csőátmérőjű (pl. T9) nem egyenes háromsávos foszfor fénycsövekben való felhasználása tekintetében (a továbbiakban: mentesség), amely jelenleg a 2011/65/EU irányelv III. mellékletében 2. b) (3) mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A higanyt nem egyenes háromsávos foszfor fénycsövekben ultraibolya fény előállítására használják, amelyet azután a lámpa fluoreszcens bevonata látható fénnyé alakít. A higanyt tartalmazó bevonat összetétele határozza meg a fény színét és a színvisszaadást.

               (6)A Bizottsághoz 2014. december 19-én és 2015. január 15-én a 2011/65/EU irányelv 5. cikkének (5) bekezdésében megállapított határidőn belül két, a mentesség megújítására irányuló kérelem (a továbbiakban: megújítási kérelem) érkezett, amelyek közül egyet 2020 januárjában további információkkal egészítettek ki. A 2011/65/EU irányelv 5. cikkének (5) bekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelem értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatását, arra a következtetésre jutott, hogy a higany helyettesítése vagy kivonása az érintett alkalmazásokban jelenleg műszakilag nem kivitelezhető. Az értékelés továbbá azt is megállapította, hogy a mentesség hatálya alá tartozó lámpakategóriák higanykoncentráció-határértéke lámpánként 15 mg-ról 10 mg-ra csökkenthető. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (8)A mentesség összhangban van az 1907/2006/EK európai parlamenti és tanácsi rendelettel
                  12
               , és ennélfogva nem gyengíti a környezet és az egészség tekintetében a rendelet által biztosított védelmet.

               (9)Ezért helyénvaló a mentességet a mentesség korlátozott hatályát meghatározó, felülvizsgált megfogalmazással a 2011/65/EU irányelv 5. cikke (2) bekezdése első albekezdésének megfelelően hároméves időtartamra megújítani annak érdekében, hogy további adatokat lehessen gyűjteni a mentesség hatálya alá tartozó konkrét lámpatípusok helyettesítő anyagainak rendelkezésre állásáról. A 2011/65/EU irányelv 5. cikkének (6) bekezdésével összhangban a jelenlegi 2. b)(3) mentesség lejárati idejét 12 hónapban kell megállapítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.12.13.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/Lighting_Europe/2b3_LE_RoHS_Exemption__Req_Final.pdf and https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/NARVA/01_02_a__2b3_4a.pdf.

                     (5)

                        A konzultáció időtartama: 2015. augusztus 21-től 2015. október 16-ig.
                  https://rohs.exemptions.oeko.info
                  .

                     (6)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (10)

                        HL L 174., 2011.7.1., 88. o.

                     (11)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

                     (12)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. mellékletében a 2. b) (3) bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „2. b) (3)

                        Nem egyenes háromsávos foszfor fénycsövek 17 mm feletti csőátmérővel (pl. T9): 15 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár; [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónap + egy nappal követő dátum]-tól [Kiadóhivatal: a felhatalmazáson alapuló irányelv Hivatalos Lapban való kihirdetését három évvel követő dátum]-ig lámpánként 10 mg használható”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higanynak a különleges rendeltetésű hidegkatódos fénycsövekben és külső elektródás fénycsövekben való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) III. mellékletét. A módosítás a különleges rendeltetésű, higanyt tartalmazó hidegkatódos fénycsövek (CCFL-ek) és külső elektródás fénycsövek (EEFL-ek) meghatározott alkalmazásainak mentességére vonatkozik.

               A RoHS-irányelv 4. cikke egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. A korlátozás jelenleg tíz anyagra terjed ki, amelyek az irányelv II. mellékletében kerülnek felsorolásra. A szóban forgó anyagok a következők: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti az elektromos és elektronikus berendezések azon anyagait és alkatrészeit, amelyek bizonyos alkalmazásokban mentességet élveznek a 4. cikk (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, ami magában foglalhatja a mentességek megadását, megújítását és visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. az anyag helyettesítése által okozott összes káros környezeti, egészségügyi és fogyasztók biztonságát érintő hatás várhatóan meghaladja az így elért összes környezeti, egészségügyi és fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell venniük a helyettesítő anyagok rendelkezésre állását és a helyettesítés társadalmi-gazdasági hatását; Az időtartamra vonatkozó határozatok meghozatala során szem előtt kell tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az irányelv 5. cikke (1) bekezdésének a) pontja előírja a Bizottság számára, hogy adott alkalmazásokra való elektromos és elektronikus berendezések anyagait és alkatrészeit egyedi, felhatalmazáson alapuló jogi aktusok révén vegye fel a III. és IV. mellékletbe. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A gazdasági szereplők a RoHS-irányelv 5. cikkének (3) bekezdése és V. melléklete szerinti mentességek megadására vagy megújítására vonatkozó kérelmeiket
                  3
                a Bizottsághoz nyújtják be

               A III. melléklet 3. a)–c) bejegyzése szerinti jelenlegi mentesség lehetővé teszi a higany használatát különleges rendeltetésű hidegkatódos fénycsövekben és külső elektródás fénycsövekben (CCFL és EEFL), amennyiben a higany megengedett mennyisége (fénycsövenként): 3. a) Rövid (≤ 500 mm): 3,5 mg 3. b) Közepes hosszúságú (> 500 mm és ≤ 500 mm): 5 mg; 3. c) Hosszú (> 1500 mm): 13 mg

               A Bizottsághoz 2015. január 15-én kérelem érkezett a mentesség megújítására. A kérelmezők lényegében arra hivatkoztak, hogy nem állnak rendelkezésre helyettesítő anyagok az említett mentesség hatálya alá tartozó alkalmazásokhoz, amelyek rendkívül hosszú élettartamúak, és amelyeket kizárólag gyártók és szakemberek cserélhetnek ki
                  4
               . 2020 januárjában ugyanezen kérelmezőktől további megújítási kérelem érkezett be. A RoHS-irányelv követelményeivel (az 5. cikk (5) bekezdésének második albekezdése) összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelem értékelése céljából a Bizottság 2015 júniusában az előírt műszaki és tudományos értékelés elvégzését célzó – és az érdekelt felekkel folytatott nyolchetes online konzultációt
                  5
                is magában foglaló – tanulmányt
                  6
                indított, amely 2016-ban zárult le. A széles körű technikai és tudományos adatokat és észrevételeket értékelő, a vizsgálati jelentésben dokumentált tanulmányt követően a Bizottság két kiegészítő tanulmányt/frissítést végzett, beleértve az érdekelt felek bevonását is. A 2019-ben közzétett tanulmány
                  7
                a társadalmi-gazdasági értékelésre és a helyettesítő anyagok rendelkezésre állására összpontosított, míg a friss adatokon és modellezésen alapuló frissítésre
                  8
                2020-ban került sor. A Bizottság közzétette a tanulmányról és a társadalmi-gazdasági értékelés aktualizált változatairól szóló végleges jelentéseket
                  9
               ; valamint értesítette az érdekelt feleket.

               A Bizottság a 2016. szeptember 1-jei, 2018. október 29-i és 2019. október 21-i szakértői üléseken konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal, hogy az értékelések következtetéseivel összhangban összegyűjtse a tagállamok véleményét a tervezett intézkedésekről. Megtett minden, az 5. cikk (3)–(7) bekezdése
                  10
                szerinti lépést az anyagokra vonatkozó korlátozás alóli mentességekkel kapcsolatban. A Tanács és az Európai Parlament valamennyi intézkedésről értesítést kapott.

               A végleges alátámasztó tanulmány rámutatott arra, hogy fénykibocsátó diódák (LED-ek) formájában higanymentes helyettesítő anyagok állnak rendelkezésre, amelyeket a piacra kerülő új berendezésekben fényforrásként használnak. Arra a következtetésre jutott azonban, hogy az eredetileg CCFL/EEFL fényforrással tervezett elektromos és elektronikus berendezések javításához nem lehet LED-lámpákat használni. A mentességet ezért az utóbbiak tekintetében meg kell adni.

               A fentiek fényben a tudományos és műszaki értékelések, beleértve az érdekelt felekkel folytatott konzultációkat is, a következőket állapították meg:

               –a mentességi kritériumok továbbra is teljesülnek a 3. a)–c) mentesség tekintetében, mivel az eredetileg CCFL/EEFL fényforrással tervezett elektromos és elektronikus berendezések javítására nem lehet LED-lámpákat használni; és

               –a CCFL-ek/EEFL-ek nagyon hosszú élettartama miatt indokolt a mentesség további 3 évre történő meghosszabbítása.

               Az értékelés azt is megállapította, hogy a megújítás – az irányelv 5. cikkének megfelelően – a REACH-rendelet alapján a környezet és az egészség tekintetében nyújtott védelmet nem gyengítené..

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A jogi aktus tervezetéről folytatott konzultáció során 10 hozzászólás érkezett. A mentesség megfogalmazását a nyilvánosságtól kapott észrevételek alapján pontosították. . A jogszabálytervezetet további felülvizsgálatnak vetették alá annak érdekében, hogy öt év helyett hároméves érvényességi időt határozzanak meg, mivel a konzultáció során fény derült arra, hogy a 2016-os értékelés óta az elmúlt években előrelépés történt a helyettesítő anyagok rendelkezésre állása terén. Ezenkívül a hároméves érvényességi idő összhangban van a RoHS-irányelv IV. mellékletében szereplő hasonló, a hidegkatódos fénycsövekre vonatkozó 35. mentesség lejárati idejével. A hároméves érvényességi időszak összhangban van továbbá a környezettudatos tervezésre vonatkozó követelményekkel, mivel számos, a RoHS-irányelv szerinti mentesség hatálya alá tartozó lámpa 2021 szeptemberétől nem fogja teljesíteni a környezettudatos tervezésről szóló (EU) 2019/2020
                  11
                és (EU) 2019/2021 rendeletben
                  12
                meghatározott energetikai követelményeket.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv megújítja a RoHS-irányelv III. mellékletében szereplő 3. a)–c) mentességet a higany adott alkalmazásait illetően.

               A Bizottság az alátámasztó tanulmányok és konzultációk alapján arra a következtetésre jutott, hogy a mentesség iránti kérelem megfelel a RoHS-irányelv 5. cikke (1) bekezdésének a) pontjában meghatározott kritériumok legalább egyikének, ami indokolja a mentesség meghosszabbítását: a mentesség hatálya alá tartozó lámpakategóriákban a higanyt nem lehet megbízhatóan helyettesíteni.

               Összefoglalva a mentesség feltételei teljesülnek, és a 3. a)–c) mentességi bejegyzést meg kell újítani.

               E mentesség lejárati idejét az 5. cikk (2) bekezdésének első albekezdésével összhangban határozták meg. Az értékelés megállapította, hogy a helyettesítő anyagok fejlettségi foka indokolja a mentesség hároméves időtartamra történő meghosszabbítását. Ez várhatóan nem gyakorol kedvezőtlen hatást az innovációra.

               A jogi eszköz a 2011/65/EU irányelvben előírt felhatalmazáson alapuló irányelv, amely különösen az irányelv 5. cikke (1) bekezdésének a) pontjában meghatározott követelményeknek való megfelelést szolgálja.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá közelíteni egymáshoz az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS-irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higanynak a különleges rendeltetésű hidegkatódos fénycsövekben és külső elektródás fénycsövekben való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  13
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv IV. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  14
                a Bizottság többek között mentességet biztosított a különleges rendeltetésű hidegkatódos fénycsövekben és külső elektródás fénycsövekben (CCFL és EEFL) használt higanyra (a továbbiakban: mentesség), amely jelenleg a 2011/65/EU irányelv III. mellékletében a 3. a), 3. b) és 3. c) mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A mentesség a különböző formájú, technológiájú, alkalmazású és rendeltetésű lámpák heterogén csoportjára vonatkozik. A higanyt a kisülőcsőben alkalmazzák, amely elengedhetetlen az elektromos energia fénnyé alakításához.

               (6)A Bizottsághoz 2015. január 15-én, azaz a 2011/65/EU irányelv 5. cikkének (5) bekezdésében megállapított határidőn belül kérelem érkezett a mentesség megújítására (a továbbiakban: megújítási kérelem), amelyet 2020 januárjában ugyanezen kérelmezőktől egy további megújítás iránti kérelem követett. A 2011/65/EU irányelv 5. cikkének (5) bekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelem értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatását, arra a következtetésre jutott, hogy a higany helyettesítése vagy kivonása az érintett alkalmazásokban jelenleg műszakilag nem kivitelezhető. Az értékelés azonban rávilágított arra, hogy a fénykibocsátó diódák (LED) formájában higanymentes helyettesítők állnak rendelkezésre, és azokat a piacra kerülő új berendezésekben fényforrásként használják. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (8)A mentesség összhangban van az 1907/2006/EK európai parlamenti és tanácsi rendelettel
                  15
               , és ennélfogva nem gyengíti a környezet és az egészség tekintetében a rendelet által biztosított védelmet.

               (9)Bár a CCFL-t és az EEFL-t számos alkalmazásban higanymentes helyettesítők váltották fel, egyes alkalmazások azonban még mindig megkövetelik az ilyen lámpák használatát a funkcionalitásuk biztosítása, valamint az elektromos és elektronikus hulladék idő előtti keletkezésének elkerülése érdekében.

               (10)Ezért a 2011/65/EU irányelv 5. cikke (2) bekezdésének első albekezdésével összhangban helyénvaló a mentességet három évre megújítani, kizárólag az ezen irányelv elfogadása előtt forgalomba hozott elektromos és elektronikus berendezésekben használt lámpák tekintetében. A 2011/65/EU irányelv 5. cikke (2) bekezdésének első albekezdésével összhangban a mentesség időtartama valószínűleg nem gyakorol kedvezőtlen hatást az innovációra.

               (11)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, 2021.12.13-án.

                     a Bizottság részéről

                     elnök
                     Ursula VON DER LEYEN

                     (1)

                        Az Európai Parlament és a Tanács 2011/65/EU irányelve (2011. június 8.) egyes veszélyes anyagok elektromos és elektronikus berendezésekben való alkalmazásának korlátozásáról (HL L 174., 2011.7.1., 88. o.).

                     (2)

                        HL L 396., 2006.12.30., 1. o.

                     (3)

                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_3__ac_/
                     3a_3b_3c_LE_RoHS_Exemption_Req__Final.pdf

                     (5)

                        A konzultáció időtartama: 2015. augusztus 21-től október 16-ig;
                  https://rohs.exemptions.oeko.info
                  .

                     (6)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , a 92. oldalon kezdődik.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (11)

                        A Bizottság (EU) 2019/2020 rendelete (2019. október 1.) a fényforrások és különálló vezérlőegységek környezettudatos tervezésére vonatkozó követelmények megállapításáról (HL L 315, 2019.12.5., 209. o.).

                     (12)

                        A Bizottság (EU) 2019/2021 rendelete (2019. október 1.) az elektronikus kijelzőkre vonatkozó környezettudatos tervezési követelmények megállapításáról (HL L 315, 2019.12.5., 241. o.).

                     (13)

                        HL L 174., 2011.7.1., 88. o.

                     (14)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

                     (15)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. mellékletében a 3., 3. a), 3. b) és 3. c) bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „3.

                        [Kiadóhivatal: a felhatalmazáson alapuló irányelv Hivatalos Lapban való kihirdetésének dátuma] előtt forgalomba hozott különleges rendeltetésű hidegkatódos fénycsövekben és külső elektródás fénycsövekben (CCFL és EEFL) használt higany, amelynek megengedett mennyisége (fénycsövenként):

                        3. a)

                        Rövid (≤ 500 mm): 3,5 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetésétől számított 3 év]-án/-én lejár.

                        3. b)

                        Közepes hosszúságú (> 500 mm és ≤ 1500 mm) 5 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetésétől számított 3 év]-án/-én lejár.

                        3. c)

                        Hosszú (> 1500 mm): 13 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetésétől számított 3 év]-án/-én lejár.”